ಬಿಗ್ ಬಾಸ್ ಮನೆಗೆ ‘ಲಕ್ಷಣ’ ನಟಿ ಸುಕೃತಾ ನಾಗ್?

ಕಿರುತೆರೆಯ ಅತೀ ದೊಡ್ಡ ರಿಯಾಲಿಟಿ ಶೋ ಬಿಗ್ ಬಾಸ್ (Bigg Boss Kannada) ಶುರುವಾಗಲು ಕೆಲವೇ ದಿನಗಳು ಬಾಕಿಯಿದೆ. ಈ ಬೆನ್ನಲ್ಲೇ ಸಾಕಷ್ಟು ಕಲಾವಿದರ ಹೆಸರು ಚಾಲ್ತಿಯಲ್ಲಿದೆ. ಇದೀಗ ಅಗ್ನಿಸಾಕ್ಷಿ, ಲಕ್ಷಣ (Lakshana) ಸೀರಿಯಲ್ ನಟಿ ಸುಕೃತಾ ನಾಗ್ (Sukrutha Nag) ದೊಡ್ಮನೆಗೆ ಕಾಲಿಡಲಿದ್ದಾರೆ ಎಂಬ ಸುದ್ದಿ ಸೋಶಿಯಲ್ ಮೀಡಿಯಾದಲ್ಲಿ ಸಖತ್ ಚರ್ಚೆಯಾಗುತ್ತಿದೆ.

ಪ್ರಸ್ತುತ ಸುಕೃತಾ ನಾಗ್, ಲಕ್ಷಣ ಸೀರಿಯಲ್ ವಿಲನ್ ಆಗಿ ಅಬ್ಬರಿಸುತ್ತಿದ್ದಾರೆ. ಕಪ್ಪು-ಬಿಳಿ ಬಣ್ಣದ ಕುರಿತ ಇಬ್ಬರು ಹುಡುಗಿಯರ ಮೇಲೆ ಹೆಣೆದಿರುವ ಕಥೆಯಾಗಿದೆ. ಸದ್ಯ ನಾಯಕನ ಕುಟುಂಬವನ್ನು ಸುಕೃತಾ ಅಲಿಯಾಸ್ ಶ್ವೇತಾ ಬೀದಿಗೆ ತಳ್ಳಿದ್ದಾರೆ. ಶ್ವೇತಾ ವಿರುದ್ಧ ನಾಯಕ ಕುಟುಂಬ ಸೇಡು ಸೇರಿಸಿಕೊಳ್ಳುತ್ತಾರಾ ಎಂಬುದನ್ನ ಕಾಯಬೇಕಿದೆ. ಇದನ್ನೂ ಓದಿ:ಬಾಲಿವುಡ್‌ಗೆ ಸಾಯಿ ಪಲ್ಲವಿ- ಸ್ಟಾರ್‌ ನಟನ ಪುತ್ರನಿಗೆ ‘ಫಿದಾ’ ಬ್ಯೂಟಿ ನಾಯಕಿ

ಇದರ ನಡುವೆ ಬಿಗ್ ಬಾಸ್ ಶೋಗೆ ಕೌಂಟ್ ಡೌನ್ ಶುರುವಾಗಿರುವ ಕಾರಣ, ಲಕ್ಷಣ ಸೀರಿಯಲ್‌ಗೆ ಬ್ರೇಕ್ ಬೀಳಲಿದೆ ಎನ್ನಲಾಗುತ್ತಿದೆ. ಹಾಗಾಗಿ ಬಿಗ್ ಬಾಸ್‌ಗೆ ಸುಕೃತಾ ಸ್ಪರ್ಧಿಯಾಗಿ ಎಂಟ್ರಿ ಕೊಡುತ್ತಾರೆ ಎಂದು ಹೇಳಲಾಗುತ್ತಿದೆ. ಇಷ್ಟಕ್ಕೂ ಈ ಸುದ್ದಿ ನಿಜಾನಾ? ಕಾಯಬೇಕಿದೆ. ವಾಹಿನಿ ಕಡೆಯಿಂದ ಈ ಬಗ್ಗೆ ಅಧಿಕೃತ ಸ್ಪಷ್ಟನೆ ಸಿಕ್ಕಿಲ್ಲ.

ಬಾಲನಟಿಯಾಗಿ ಸುಕೃತಾ 25ಕ್ಕೂ ಹೆಚ್ಚು ಸೀರಿಯಲ್ ಮಾಡಿದ್ದಾರೆ. ಕಾದಂಬರಿ, ಅಗ್ನಿಸಾಕ್ಷಿ, ಡ್ಯಾನ್ಸಿಂಗ್ ಸ್ಟಾರ್ ಶೋನಲ್ಲಿ ನಟಿ ಕಾಣಿಸಿಕೊಂಡಿದ್ದಾರೆ. ಸದ್ಯ ಬಿಗ್ ಬಾಸ್‌ಗೆ ಗ್ಲ್ಯಾಮರ್ ಗೊಂಬೆ ಸುಕೃತಾ ನಾಗ್ ಕಾಲಿಡುವ ಮೂಲಕ ಮನೆಯ ರಂಗನ್ನ ಹೆಚ್ಚಿಸುತ್ತಾರಾ? ಕಾದುನೋಡಬೇಕಿದೆ.

